**Tartalomjegyzék**

**Zalakaros Város Önkormányzata Polgármesterének**

**2020. május 28-án hozott határozatairól**

Hat. száma Tartalom
-----------------------------------------------------------------------------------------------------------------

**97/2020. Beszámoló a zalakarosi KÖH 2019. évi munkájáról**

**98/2020. A Zalakarosi Közösségi Ház és Könyvtár szolgáltatási tervének elfogadása**

**99/2020. Javaslat a Zalakarosi Fürdő Zrt. 2019. évi beszámolójának elfogadására**

**100/2020. Zalakarosi Fürdő 2020. május 29-i nyitásához kapcsolódó döntések**

**101/2020. A Zalakarosi Fürdő Zrt. vezérigazgatói álláshelyére kiírt pályázat
 elbírálása**

**102/2020. Településrendezési eszközök módosítása-teljes eljárás-121/2019. (IV.25.)
 számú határozatban megjelölt területek módosítását érinti**

**Zalakaros Város Önkormányzata Polgármesterének 97/2020. (V.28.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva

1./ a Zalakarosi Közös Önkormányzati Hivatal 2019. évi munkájáról előterjesztett beszámolót jóváhagyom.

Határidő: 2020. május 31.

Operatív felelős: Torma László aljegyző

Novák Ferenc
polgármester

**Zalakaros Város Önkormányzata Polgármesterének 98/2020. (V.28.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva

1./ a Zalakarosi Közösségi Ház és Könyvtár éves szolgáltatási tervét jóváhagyom.

Határidő: 2020. május 31.

Operatív felelős: Sinkovics Norbert Zalakarosi Közösségi Ház és Könyvtár igazgatója

Novák Ferenc
polgármester

**Zalakaros Város Önkormányzata Polgármesterének 99/2020. (V.28.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva - a képviselőtestületi tagokkal többségének az előzetes egyeztetés során kifejezett egyező véleménye szerint - a Zalakarosi Fürdő Zrt. Közgyűlése számára a társaság Felügyelő Bizottságának 1/2020. (V.27.) számú határozata alapján, a Könyvvizsgálói jelentés figyelembevételével - javaslom elfogadni a Zalakarosi Fürdő Zrt. 2019. évi beszámolóját az alábbiak szerint:

**I.**

A 2019. évi beszámolót – mérleget, eredmény kimutatást – kiegészítő mellékletet és az üzleti jelentést változtatás nélkül elfogadja.

A 2019. évi mérleg főösszegét: összes eszközérték: 7.668.675 eFt-ban,

 összes forrásérték: 7.668.675 eFt-ban

A 2019. évi adózás előtti eredményt 267.458 eFt-ban, az adófizetési kötelezettséget 889 eFt, az adózott eredményt 266.569 eFt-ban állapítja meg.

1. A Közgyűlés a korábbi döntésével egyezően, egyhangúan megerősíti, hogy a 2019. évi osztalék jogával nem kíván élni. Az adózott eredményt, mely 266.569eFt, a Zrt. eredménytartalékba kell helyezni a fejlesztések finanszírozására.
2. A 2019. év decemberi Közgyűlés jóváhagyta a 2019. évi várható eredményszámok alapján a vezérigazgató részére a 2019. évi prémium 80%-ának kifizetését december hóban. A mérlegkészítés után a tényleges eredmény és belépőszám alapján a prémium feltételek teljesültek 100%-ban, így a fennmaradó 20% prémium összege kifizethetésre került a munkaviszony közös megegyezés alapján történő megszüntetésekor.

**II.**

Javasolom a Zalakarosi Fürdő Zrt. Közgyűlése számára a társaság Felügyelő Bizottságának 2/2020. (V.27.) számú határozata alapján, hogy Cziráki László vezérigazgatónak a 2019. üzleti évre vonatkozóan a felmentvényt (Ptk. 3:117. § (1) bekezdése) ne adja meg.

Határidő: 2020. május 31.

Operatív felelős: Baracskai Gyuláné gazdasági igazgató, Csetneki Ügyvédi Iroda

Határozat megküldéséért felelős: Bodor Johanna titkársági és igazgatási ügyintéző

Novák Ferenc

polgármester

**Zalakaros Város Önkormányzata Polgármesterének 100/2020. (V.28.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva - a képviselőtestületi tagokkal többségének az előzetes egyeztetés során kifejezett egyező véleménye szerint - a Zalakarosi Fürdő Zrt. Közgyűlése számára a társaság Felügyelő Bizottságának 3/2020. (V.27.) számú határozata alapján (1.5. kivételével, melyet nem tárgyalt a Felügyelő Bizottság), a Könyvvizsgálói jelentés figyelembevételével - alapján javaslom a Zalakarosi Fürdő Zrt. Közgyűlésének, hogy

1.1./ a Zalakarosi Fürdő 2020. május 29-i nyitásának időpontjától a határozat 1.2. pontja szerinti módosított árváltozást alkalmazza, a 1.3. pontban meghatározott medencéket jelölje ki Üzemelő medencéknek és az 1.4. pont szerint határozza meg a strand nyitvatartási idejét.

1.2./ javasolt belépő ár visszavonásig:

 (adatok bruttó ár Ft-ban)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Üzleti terv szerinti ár | Nyitási induló ár | Megnevezés |  | Üzleti terv szerinti ár | Nyitási induló ár | Megnevezés |  |  |
| 3 900 | **3 700** | **Gyógyfürdő belépőjegy** | 1950 | **1850**  | **Gyógyfürdő 50 %** |  |
| 3900 | **3 700** | **Kádfürdő belépőjegy** | 2 600 |  | Komplex 50 % |  |
| 5 200 |  | Komplex felnőtt belépőjegy | 3900 |  | Komplex 25 % |  |
| 3900 | **3 700**  | **Strandfürdő belépőjegy** | 3 075 |  | Komplex diák 25 % |  |
| 2 800 | **2 650**  | **Diák fürdőbelépőjegy** | 60 500 |  | Komplex 20 alkalmas bérlet |  |
| 2950 | **2 800**  | **Strand-fedett 3 órás belépőjegy** | 129 600 |  | Komplex 50 alkalmas bérlet |  |
| 2 655 | **2 520**  | **szallas.hu 3 órás belépőjegy** | 3 900 |  | Komplex 3 órás |  |
| 3 510 | **3 330**  | **szallas.hu felnőtt belépőjegy** | 1700 | **1600**  | **Csoportos iskolás strand** |  |
| 780 | **740**  | **Zrt. közgyűlés felnőtt strand** | 2900 |  | Csoportos iskolás komplex |  |
| 560 | **530**  | **Zrt. közgyűlés diák strand** | 3 510 | **3 330** | **Kanizsa kártya felnőtt** |  |
| 1800 |  | Kiegészítő | 2 520 | **2 390** | **Kanizsa kártya diák** |  |
| 2 600 |  | Zalakarosi komplex felnőtt | 4 680 |  | Kanizsa kártya komplex |  |
| 4100 |  | Komplex diák | 3 690 |  | Kanizsa kártya komplex diák |  |
| 11500 | **10 900**  | **Családi belépőjegy** | 16100 |  | Komplex családi belépőjegy |  |
| 1200 | **1150**  | **Családi kiegészítőjegy** | 1300 |  | Komplex családi kiegészítő |  |
| 3 510 | **3 330**  | **Csoportos belépő felnőtt strand** | 3 510 | **3 330** | **West Balaton** |  |
| 4 680 |  | Csoportos belépő felnőtt komplex | 2 520 | **2 390** | **West Balaton diák** |  |
| 1620 |  | Csoportos kiegészítő | 10 350 | **10 900** | **West Balaton családi** |  |
| 800 | **750**  | **3-5 éves gyermek strand** | 1080 | **1150**  | **West Balaton családi kieg.** |  |

|  |  |  |  |  |  |  |
| --- | --- | --- | --- | --- | --- | --- |
| Üzleti terv szerinti ár | Nyitási induló ár | Megnevezés |  | Üzleti terv szerinti ár | Nyitási induló ár | Megnevezés |
| 1000 |  | 3-5 éves gyermek komplex | 4 680 |  | West Balaton komplex felnőtt |
| 25 700 | **24 400**  | **7 alkalmas bérlet felnőtt alap** | 3 690 |  | West Balaton komplex diák |
| 34 400 |  | 7 alkalmas bérlet felnőtt komplex | 1620 |  | West Balaton komplex kieg. |
| 18 500 | **17 600**  | **7 alkalmas bérlet diák alap** | 14 490 |  | West Balaton komplex családi |
| 2 800 |  | Alapjegyhez kiegészítő és szauna | 1170 |  | West Balaton komplex családi kieg |
| 27 200 |  | 7 alkalmas bérlet diák komplex | 720 | **680** | **West Balaton 3-5 éves** |
| 2 050 |  | Zalakarosi diák komplex | 900 |  | West Balaton 3-5 éves komplex |
| 160 | **150**  | **Zrt. Közgyűlés 3-5 éves gyermek** | 6200 |  | komplex jegy új szaunával |
| 500 |  | Zrt. Közgyűlés 3-5 éves komplex | 1100 |  | új szauna jegy |
| 1950 | **1850**  | **HungaryCard** | 600 |  | Szauna felöntés / alkalom |

Az élményfürdő szabadtéri medencéi vízfeletti attrakciók nélkül üzemelnek strandi jeggyel vehetők igénybe.

1.3./ Üzemelésre javasolt medencék 2020. május 29-tól visszavonásig

Kültéri medencék:

* sportmedence, melyben a hullámkeltő gömb nem üzemel,
* IV. számú termálmedence,
* V. számú családi medence, melyben a csúszdák üzemelni fognak,
* gyermekpancsoló,
* hullámmedence, hullámgerjesztés nélkül,
* strandi gyermekvilág, melyben a csúszdák üzemelni fognak, viszont az élményelemek nem,
* családi csúszdapark csúszdái, (Adrenalin csúszda nem üzemel)
* az élményfürdő területén:

- a kültéri élménymedence, élményelemek nélkül,

- gyermekpancsoló,

- hidromasszázs medence, attrakció nélkül.

1.4. Nyitvatartási javaslat a strand területén: 9:00-19:00 óráig.

1.5. Javasolom, hogy a Zalakarosi Fürdő Zrt. Közgyűlése a Park Inn by Radisson Zalakaros Resort&SPA szállodának 2020. december 31-ig 3.500,-Ft/fő, a Hungest Hotel Freya Zalakaros szállodának pedig 2020. június 30-ig 3.100,-Ft/fő összegű kedvezményes belépőjegyár lehetőségét biztosítsa, azzal, hogy a részükre biztosított ár a teljes áru felnőtt belépőjegy ár, amelynek az eredeti kiajánláshoz viszonyított változásával azonosan változik a szállodák által vásárolt többi belépőjegy típus ára A Csetneki Ügyvédi Irodát kérjék fel e változások szerződésbe történő rögzítésére.

2./ A határozat 1.1—1.4. pontjában meghatározott döntések visszavonásig érvényesek.

Határidő: 2020. május 29.
Operatív felelős: Baracskai Gyuláné Zalakarosi Fürdő Zrt. gazdasági igazgatója,

 Varjaskéri József Zalakarosi Fürdő Zrt. műszaki igazgatója,

 Csetneki Ügyvédi Iroda

Határozat megküldéséért felelős: Bodor Johanna titkársági és igazgatási ügyintéző

Novák Ferenc

polgármester

**Zalakaros Város Önkormányzata Polgármesterének 101/2020. (V.28.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva - a képviselőtestületi tagokkal többségének az előzetes egyeztetés során kifejezett egyező véleménye alapján – javaslom a Zalakarosi Fürdő Zrt. Közgyűlésének, hogy:

1./ Podlovics Pétert (lakcím: 8900 Zalaegerszeg, Szellőháti u. 4.) 2020. július 01-jei időponttól határozatlan időtartamra a Zalakarosi Fürdő Zrt. vezérigazgatójának nevezze ki bruttó 950.000, -Ft/hó munkabérrel. A munkaszerződésben 3 hónapos próbaidő kerüljön meghatározásra.

2./ a munkakör átadásra Baracskai Gyuláné gazdasági igazgatót jelölje ki.

Határidő: 2020. május 29.
Operatív felelős: Baracskai Gyuláné Zalakarosi Fürdő Zrt. gazdasági igazgatója,

 Varjaskéri József Zalakarosi Fürdő Zrt. műszaki igazgatója,

 Csetneki Ügyvédi Iroda

Határozat megküldéséért felelős: Bodor Johanna titkársági és igazgatási ügyintéző

Novák Ferenc

polgármester

**Zalakaros Város Önkormányzata Polgármesterének 102/2020. (V.28.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva

1.)a város településrendezési eszközeinek módosításával kapcsolatos véleményezési eljárás lezárásaként a beérkezett véleményekről, azok elfogadásáról vagy el nem fogadásáról az alábbiak szerint döntök:

**Államigazgatási szervek véleményei:**

*Zala Megyei Kormányhivatal, Állami Főépítészi Iroda*

1. „*A tervdokumentáció 3.1., 3.2, 3.5 és 3.7. fejezeteiben ismertetett módosításokkal kapcsolatban kifogást nem emelek.”*

**A véleményt az önkormányzat tudomásul veszi.**

1. *„A 3.3. fejezetben ismertetett módosítás tekintetében a gépkocsiforduló kialakítását javaslom felülvizsgálni. A módosítás eredményeként a 471 hrsz.-ú ingatlanból kedvezőtlen telekalakzat jön létre, amely hátrányos lehet a beépítés és az utcakép szempontjából is. Ugyanakkor mivel a 487 és a 488 hrsz.-ú ingatlan is további két úttal is megközelíthető nem igazolható az utca meghosszabbításának szükségessége. Az alátámasztó munkarészhez csatolt helyszíni fotón a szövegben említett jelentős magasságkülönbségek nem láthatóak. Funkcionális szempontból a gépkocsifordulót ideálisabb lenne a zsákutca végén kialakítani vagy a Berkenye közként megjelölt 480/1 és a 472 hrsz.-ú zsákutcák nyugati végeit összekötni a 455/3 hrsz.-ú közúttal. Kérem ennek lehetőségét az alátámasztó munkarészben megvizsgálni.”*

**A véleményt az önkormányzat részben elfogadja, bizonyos pontjaival nem ért egyet, álláspontja a következő:**

* **A Berkenye köz 488 hrsz.-ú telek felé tartó meghosszabbítását az önkormányzat szükségesnek tartja, mivel a 487 és a 471-es telkek tulajdonosai telek megosztásokat, telekösszevonásokat kívánnak végrehajtani.**
* **A 471 hrsz.-ú teleken ma is meglévő, szabályozási tervben tervezett forduló az önkormányzat véleménye szerint utcakép szempontjából nem bír negatív hatással, mivel a Berkenye közben nincs kialakult térfal. A telkek beépítését a domborzati viszonyok határozták meg, a meglévő épületek térfalat nem alkotva, a domborzathoz igazodva kerültek elhelyezésre.**

**A telek beépíthetőségét a szabályozás szerinti telekalakítás nem fogja hátrányosan befolyásolni, mivel a jelenlegi feltöltés területe kerül a közlekedési területhez. A hatályos szabályozás szerinti közlekedési területből az építési telek területéhez csatolandó telekrész az úthoz képest jelentősen mélyebben van, a telek beépíthetőségét, útkapcsolatának kialakíthatóságát a módosítás nem befolyásolja. E véleményt összegezve az önkormányzat a 471 hrsz.-ú telekre vonatkozó megállapításokkal nem ért egyet, a forduló területének szabályozásával kapcsolatos javaslatát fenntartja.**

* **A terület jelenleg bozótos, növényzettel sűrűn benőtt, így nem készíthető olyan felvétel, melyen láthatóak lennének a terepviszonyok. A szabályozási terven jelölt szintvonalak alapján, illetve helyszíni bejárás tapasztalatából elmondható, hogy a területen nagy szintkülönbség áll fenn, mely szinte szakadékként vágja ketté a területet. Ez a szintkülönbség az, ami miatt a 455/3 hrsz.-ú úttal való összekötés fizikailag kivitelezhetetlen, annak további vizsgálata véleményünk szerint nem szükségszerű.**
1. „*A 3.4. fejezetben ismertetett módosítással kapcsolatban kifogást emelek a következő indokok alapján: az 545 hrsz.-ú ingatlan a javasolt telekösszevonások megvalósítás esetén sem rendelkezik közterületi kapcsolattal, megközelítése nem biztosított. Az érintett telkek összevonása csak akkor valósítható meg, ha az összevonásra kerülő telkek tulajdonosa azonos, ezt az alátámasztó javaslat nem vizsgálja. A telekösszevonások eredményeként a tömbben kedvezőtlen alakzatú és a kertvárosi lakóövezethez képest túlméretezett telkek jönnének létre. Az alátámasztó munkarész 4. fejezete alapján a módosítással érintett terület a borszőlő termőhelyi kataszteri terület övezetébe tartozik, amelyben – a Magyarország és egyes kiemelt térségeinek területrendezési tervéről szóló 2018. évi CXXXIX. törvény (továbbiakban: Matrt.) 87. § (1) a) pontja alapján – új beépítésre szánt terület nem jelölhető ki. Mivel a módosítás közlekedési terület átsorolását célozza kertvárosias lakóterületbe, ellentétes a fentebb hivatkozott rendelkezéssel.”*

**Az önkormányzat a véleményt részben elfogadja, azonban bizonyos pontjai ellen kifogást emel.**

* **Az önkormányzat a közterületi kapcsolattal nem rendelkező telkekre vonatkozó megállapítással egyetért, a javasolt telekösszevonások módosításra kerülnek.**
* **Az észrevétellel kapcsolatban az önkormányzat egyeztetett a terület tulajdonosaival, és kérésüket figyelembe véve alakította ki a tervezett módosítást, melynek következtében az útkapcsolattal nem rendelkező telkek esetében a beépíthetőség előfeltétele a telkek egyesítése. A tulajdonosi egyeztetést figyelembe véve a telkek javasolt összevonására vonatkozó szabályozás módosításra kerül.**
* **A túlméretezett telkekre vonatkozó megállapítással az önkormányzat nem ért egyet. A véleménnyel ellentétben kedvezőnek tartja, ha a domboldalon nagyobb telkek jönnek létre és ezáltal a terület zsúfoltsága csökken.**
* **A Matrt borszőlő termőhelyi kataszteri terület övezetére vonatkozó megállapítással az önkormányzat nem ért egyet. A törvény borszőlő termőhelyi kataszterére vonatkozó tervlapja nyilvánvalóan téves. Az Őzgida utca térsége a törvény szerint települési térség területe, nagyon régóta belterület, beépítésre szánt terület, így a törvény ezen pontjára való hivatkozást nem tudjuk elfogadni! A törvény készítése során az önkormányzat több pontban észrevételt tett a törvényalkotónak, módosítási javaslatokat adott, melyek nem valósultak meg, köztük ez sem. Az önkormányzat továbbra is fenntartja a véleményezési anyagban foglalt módosítási szándékát, véleménye szerint egy kiszolgáló út törlése nem jelent új beépítésre szánt terület kijelölését!**

**Tájékoztatásul: az önkormányzat adatszolgáltatást kért a Dél-Zalai Hegyközség hegybírójától Zalakaros ténylegesen művelt és használt szőlőterületeiről.**

1. *„A 3.6. fejezetben bemutatott módosításnál kérem, hogy az új Má-12 övezet előírásainál utaljanak a lakóépület elhelyezésének országos településrendezési és építési követelményekről szóló 253/1997. (XII. 20.) Korm. rendelet szerinti korlátozásaira, mivel a beépíthető legkisebb telek területe – kialakult – alapján úgy tűnhet, hogy lakóépület bármely telekméret esetén elhelyezhető.”*

**Az önkormányzat a véleményt elfogadja, a táblázatban pontosításra kerülnek a beépíthető legkisebb telek területére vonatkozó rendelkezések.**

1. Az épített környezet alakításáról és védelméről szóló 1997. évi LXXVIII. törvény. 7. § (3) b) pontja alapján újonnan beépítésre szánt területek kijelölése esetén igazolni kell, hogy a település közigazgatási területének biológiai aktivitás értéke (továbbiakban: BIA) a módosítás során összességében nem csökken. Az új beépítésre szánt terület kijelöléséből adódó BIA változást külön rögzíteni nem szükséges, a növekmény megállapításakor az összesített BIA változást kell figyelembe venni.

**Az önkormányzat a véleményt elfogadja, a biológiai aktivitásérték számítása módosításra kerül a dokumentációban.**

*Zala Megyei Kormányhivatal Zalaegerszegi Járási Hivatal, Műszaki Engedélyezési és Fogyasztóvédelmi Főosztály, Közlekedési és Útügyi Osztály*

2. Útszabályozás megszüntetése a Gyógyfürdő tér déli részén elhelyezkedő MenDan Hotel 263 hrsz.-ú telkét érintően: A véleményezési dokumentációban nincs adat a meglévő közlekedési terület szélességére a megszüntetendő szabályozási vonal környezetében. Ha a 263 és a 261/35 hrsz.-ú ingatlanok közötti közlekedési terület szélessége legalább 8,0 m, akkor a hozzájárulást megadjuk.

**Az önkormányzat a véleményt elfogadja, a 263 és a 261/35 hrsz.-ú telkek közötti távolság nagyobb, mint 8 méter. Ennek bemutatására a dokumentum alátámasztó munkarésze kiegészítésre kerül.**

**A településrendezési terv módosításával kapcsolatban kifogással nem éltek az alábbi államigazgatási szervek:**

* Zala Megyei Kormányhivatal Zalaegerszegi Járási Hivatala Agrárügyi és Környezetvédelmi Főosztály Környezetvédelmi és Természetvédelmi Osztály
* Balaton - felvidéki Nemzeti Park Igazgatóság
* Nyugat-dunántúli Vízügyi Igazgatóság
* Zala Megyei Katasztrófavédelmi Igazgatóság
* Zala Megyei Kormányhivatal Népegészségügyi Főosztály
* Zala Megyei Kormányhivatal Zalaegerszegi Járási Hivatala Hatósági Főosztály Építésügyi és Örökségvédelmi Osztály
* Honvédelmi Minisztérium Hatósági Főosztály
* Baranya Megyei Kormányhivatal Hatósági Főosztály Bányászati Osztály
* Nemzeti Média- és Hírközlés Hatóság Pécsi Hatósági Iroda
* Budapest Főváros Kormányhivatala Népegészségügyi Főosztály

Partnerségi egyeztetés

A véleményezési eljárás partnerségi egyeztetése 314/2012. (XI.08.) Korm. rendelet és a település partnerségi egyeztetés szabályairól szóló 8/2017. (III. 10.) önkormányzati rendelet szabályai szerint megtörtént, a módosítással kapcsolatos észrevétel nem érkezett. A településtervező által elkészített módosítási dokumentáció lakossági fórum keretében ismertetésre került. A fórumot követően írásbeli javaslat nem érkezett.

2.)az eljárás véleményezési szakaszát lezárom, és megküldöm a településrendezési eszközöket az állami főépítésznek végső szakmai véleményezésre.

Határidő: 2020. június 1.
Operatív felelős: Klie Zoltán főépítész

Novák Ferenc
polgármester